**projektas**

**reg. Nr. T-39**

**2.1.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO** **Pasvalio rajono savivaldybės priešgaisrinės tarnybos 2022 METŲ VEIKLOS ATASKAITai**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktus, Pasvalio rajono savivaldybės taryba nusprendžia:

Pritarti pridedamai Pasvalio rajono savivaldybės Priešgaisrinės tarnybos 2022 metų veiklos ataskaitai.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus vyriausiasis specialistas

Linas Mainonis

2023-02-07 tel. 8 656 077 97

Suderinta DVS Nr. RTS- 36

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO PASVALIO RAJONO SAVIVALDYBĖS PRIEŠGAISRINĖS TARNYBOS 2022 METŲ VEIKLOS ATASKAITAI**

**2023-02-07**

Pasvalys

1. **Problemos esmė.**

Pateikti savivaldybės tarybai Pasvalio rajono savivaldybės priešgaisrinės tarnybos ataskaitą už 2022 metų veiklą. Sprendimo projekte siūloma pritarti pateiktai ataskaitai.

Lietuvos Respublikos vietos savivaldos įstatymo 16 straipsnio 3 dalies 2 punkte  nurodoma, kad paprastoji savivaldybės tarybos kompetencija – savivaldybės biudžetinių įstaigų metinių ataskaitų rinkinių tvirtinimas

Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktuose nurodyta:

289. Savivaldybės įstaigų, Savivaldybės valdomų įmonių vadovai metines veiklos ataskaitas (švietimo įstaigų metinės veiklos ataskaitos yra švietimo įstaigų vadovų metų veiklos ataskaitų dalis ir yra rengiamos Lietuvos Respublikos švietimo įstatymo nustatyta tvarka) Tarybai pateikia kasmet.

290. Taryba priima sprendimus pritarti (arba ne) šiame Reglamento skyriuje nurodytoms ataskaitoms.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio rajono savivaldybės priešgaisrinė tarnyba atsiskaito savivaldybės tarybai už 2022 metų veiklą. Pritarus 2022 m. veiklos ataskaitai, Priešgaisrinė tarnyba bus atsiskaičiusi už įstaigos veiklą, toliau vykdys savo funkcijas bei įgyvendins Lietuvos Respublikos vietos savivaldos įstatymo nuostatas.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Savivaldybės administracijos Bendrasis skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA. Pasvalio rajono savivaldybės priešgaisrinės tarnybos 2022 metų veiklos ataskaita, 4 lapai.

Bendrojo skyriaus vyriausiasis specialistas Linas Mainonis